钦定古今图书集成/历象汇编/岁功典/第037卷 > 《隋书》 > 《礼仪志》
## 钦定古今图书集成/历象汇编/岁功典/第037卷 > 《隋书》 > 《礼仪志》

后齐三月三日，皇帝常服乘舆诣射所，升堂即座。皇
太子及群官坐定，登歌，进酒行爵，皇帝入便殿，更衣
以出。《骅驑令》进御马，有司进弓矢，帝射讫，还御座，射
悬侯又毕，群官乃射。

隋制，于宫北三里为坛，高四尺。季春上巳，皇后服鞠
衣，乘重翟，率三夫人、九嫔、内外命妇，以一太牢制币
祭先蚕，于坛上，用一献礼。